cyanic-selkie/wikianc huggingface dataset:
Elvira Nabiullina
Şəxsi həyatı
Elvira Nabiullina fransız və ingilis dillərini bilir. İncəsənətdən yaxşı başı çıxır, klassik musiqiyə üstünlük verir, gümüş dövrün şairlərini və fransız kinematoqrafiyasını sevir. Şərflər və fulyar boyun yaylığlar— onun qarderobunun fərqləndirici xüsusiyyətidir. Rusiya Bankının Direktorlar Şurasının iclasında Elvira Nabiullina broşkalar (bəzək sancağı) taxır, onların köməyi ilə o, "vəziyyətin anlaşılması" nı ötürməyə çalışır, lakin tez-tez daha geniş şərh olunur. Hər bir broşkanın konkret mənası həm də Mərkəzi Bankın pul siyasəti sahəsində mövcud mövqeyi və tənzimləyicinin planları ilə əlaqələndirilir. 2021-ci ilin sentyabrında Elvira Nabiullina bir daha broşkaların kommunikasiya vasitəsi və refleksiya üçün səbəb kimi əhəmiyyətini, eləcə də Direktorlar Şurasının iclasları çərçivəsində mətbuat üçün tədbirlərdə geydiyi bu bəzəklərin alternativ dilinin şərhinin birmənalı olmadığını vurğuladı. .
Ailəsi
Moskva Dövlət Universitetində aspiranturada oxuduğu müddətdə o, Milli İqtisadiyyatın Tarixi və İqtisadi Tədqiqatlar kafedrasının müəllimi, sonralar “Ali İqtisadiyyat Məktəbi” Milli Tədqiqat Universitetinin (AİM–MTU) rektoru olmuş Yaroslav Kuzminovla evləndi.
Kuzminov və Nabiullinanın Vasili adlı bir oğlu var. 1988-ci ildə anadan olub, 2005-2009-cu illərdə Ali İqtisadiyyat Məktəbinin sosiologiya fakültəsinin tələbəsi olub, 2010-cu ildə Mançester Universitetinin və Moskvanin İqtisadi və Sosial Elmlər Ali Məktəbinin sosiologiya magistraturasını bitirmişdir. Hal-hazırda Ali İqtisadiyyat Məktəbinin elmi işçisi. .
Əmlak və gəlirləri
Elvira Nabiullinin mülkiyyətində sahəsi 111,2 м² olan mənzil, sahəsi 70,6 м² olan mənzilin üçdə biri və Jaguar S-Type avtomobili yerləşir. 2010-cu ildə onun elan etdiyi illik mənfəətı 3,6 milyon rubl, 2011-ci ildə - 3,2 milyon rubl, 2012-ci ildə - 5,3 milyon rubl , 2013-cü ildə - 12,2 milyon rubl , 2014-cü ildə - 21 milyon rubl təşkil etmişdir. . Eyni zamanda, həyat yoldaşı, Ali İqtisadiyyat Məktəbinin rektoru Yaroslav Kuzminovun gəlirləri 2010-cu ildə 17,2 milyon rubl, 2013-cü ildə - 20 milyon rubl , 2014-cü ildə isə 45,3 milyon rubl səviyyəsində idi. .
Livan–Suriya münasibətləri
Livan—Suriya münasibətləri — Livan və Suriya arasında iki tərəfli diplomatik münasibətlər. Ölkələr arasındakı dövlət sərhədinin uzunluğu 403 km-dir. Hər iki ölkə bir çox beynəlxalq təşkilatların üzvləridir.
Tarix
Livan və Suriya Böyük Suriyanın tarixi ərazilərinin bir hissəsidir. 1920-ci ildə fransız mandatı altında, müasir Livanla eyni ərazidə yerləşən Böyük Livan qurulur. Ortaq keçmişə görə, Livan və Suriya arasında həmişə güclü əlaqələr olmuşdur. İkinci Dünya müharibəsi bitdikdən sonra Livan və Suriya müstəqil dövlətlərə çevrilir. Ancaq vahid pul və gömrük ittifaqını qoruyurlar. Siyasi səviyyədə, daha güclü bir Suriya dövlətinə bəzən Livan hakimiyyəti tərəfindən inamsızlıqla yanaşılırdı.
1950-1960-cı illərdə Suriya daxili problemlərdən əziyyət çəkirdi və Livanın siyasi həyatında iştirak etmirdi. Bununla birlikdə, bəzi mənbələr 1958-ci ildə Livandakı iğtişaşların təşkil edilməsində Suriyanın önəmli rol oynadığını göstərir. 1960-cı illərin sonunda Livanın cənubundakı Fələstin partizanlarının fəaliyyətinin artması Suriya ilə gərginliyi artırdı. 1973-cü ildə Livan ordusu Fələstin partizanlarına qarşı döyüşməyə başladı və Suriya buna etiraz olaraq sərhədi bağladı. 1975-ci ildə Livanda vətəndaş müharibəsi başladı və Suriya bu hadisədə fəal iştirak etdi. Suriya Prezidenti Hafiz Əsəd Livandakı radikal qüvvələrin zəfərindən qorxurdu, çünki bu Suriyadakı siyasi vəziyyətin kəskinləşməsinə gətirib çıxara bilərdi. O illərdə ölkə onsuz da müsəlman fundamentalistlərin qiyamı ilə üzləşmişdi.
Livanda vətəndaş müharibəsinin ilk mərhələlərində Suriya bir neçə atəşkəs rejimi təşkil edərək vasitəçi rolunu oynamışdır. 1976-cı ilin fevralında Suriya müsəlmanlara Livanda daha çox güc verəcək bir siyasi islahat paketinin formalaşmasına kömək edir, lakin təşəbbüs uğursuz olur. Diplomatik təşəbbüslər uğursuz olduqda, Suriya Livanı işğal edir. 1976-cı ilin mayında Suriya İlyas Sarkisin prezident seçilməsində mühüm rol oynayır. 1977-ci ilin yanvarına qədər təxminən 27.000 suriyalı əsgər Livanda qalır. 1980-ci illərdə Suriya ölkənin əksər hissəsinə nəzarət edən Livanda üstünlük təşkil edən xarici oyunçu olur.
30 aprel 2005-ci ildə Suriya qoşunları Livandan çıxardılır və bu ölkənin otuz illik işğalına son qoyulur. 2011-ci ildə Suriyada Livana son dərəcə mənfi təsir göstərən və bu ölkədəki siyasi vəziyyətin sabitliyin pozulmasına səbəb olan bir vətəndaş müharibəsi başlayır.
Ölümcül döyüş (film, 2021)
Ölümcül Savaş ( — 2021-ci il istehsalı ABŞ filmidir. Rejissoru Saymon MacQuoid, ssenaristi Oren Uziel və Qreq Russodur. Film Ed Bun və Con Tobias tərəfindən hazırlanan eyniadlı video oyunlar əsasındadır və eyniadlı 1995-ci il istehsalı filmidin rebutudur.
= Süjet = XVII əsrdə, Yaponiyada çinli ninja tayfası Lin Kueylər və başçıları Bihan yapon ninja tayfası Şiray Rünün lideri Hanzo Hasaşi və ailəsini qətlə yetirir. Skorpion Atəşli Cahana gedir və yeganə sağ qalan onun qızı olur. Sonra isə Lord Reyden qızı xilas edir.
Bizim zamanlar (XXI əsr), ABŞ. Xarici Cahanın Baş Falçısı Şanq Tsunq artıq Sab-Ziro olan Bi Hana Yer Cahanının yeni çempionlarını qətlə yetirməyi əmr edir ki, Yerlilər Ölümcül Savaş turnirinin 10-cu hissəsində qələbə çalmasınlar. Bu zaman Sonya Bleyd, Caks Briqqs, Kano və Hanzonun qızının nəticəsi Koul Yanq turnirdə iştirak etmək üçün hazırlaşırlar. Onlara Reyden, Liu Kenq və Kunq Lao yardım edir. Ancaq ki, bir sıra çətinliklərlə üzləşirlər: Şanqın adamı Kabal Kanonu öz tərəflərinə çəkir, Kun Lao ölür, Caks qollarını itirir, Prens Qoro Koulu axtarır.
Ən sonda Koul və Sab-Ziro savaşır. Koulun yardımına əcdadı Skorpion (Hanzo Hasaşi) yetişir. O, Sab-Zironu yandırır, Koulu törəməsi olaraq tanıdığını deyir və ona tapşırır ki, Hasaşi nəslini qorusun. Sonra o, Atəşli Cahana qayıdır. Məkana baş personajlar və Şanq Tsunq gəlir. O, əsgərlərinin cəsədlərini Xarici Cahana göndərir və yeni ordu ilə gələcəyini deyir. Reydensə onu Xarici Cahana göndərir. O, öz çempionlarına yeni əsgərlərə ehtiyacın olduğunu deyir. Və sonda Koul Yanq Los-Ancelesə, yeni çempionlardan Conni Keyci axarmağa gedir.
Samarra TV
«Samarra TV» — Qərargahı Bağdad şəhərində yerləşən İraq peyk televiziya kanalı. Telekanal 2013-cü ildən ingilis və ərəb dillərində yayım edir.
Məkkəyizadə Mustafa Asım Əfəndi
Məkkəyizadə Mustafa Asım Əfəndi — Osmanlı dövlət xadimi, müdərris, qazı və şeyxülislam.
Həyatı
1762-ci ildə İstanbulda dünyaya gəlmişdir. Atası I Əbdülhəmid və III Səlim səltənətlərində şeyxülislam olmuş Məkkəyi Mehmed Əfəndidir. Atasından və dönəmin digər alimlərindən dərslər aldıqdan sonra 1785-ci ildə müdərris oldu. Bir çox mədrəsələrdə xidmət göstərdikdən sonra 1797-ci ildə Qalata qazılığına, 1809-cu ildə isə İstanbul qazılığına təyin edildi. Ardından 1812-ci ildə Rumeli qazəsgəri və 27 yanvar 1818-ci ildə şeyxülislamlığa yüksəldi. Ancaq bu ilk şeyxülislamlığı əsnasında sultana yaxınlığı ilə seçilən Halət Əfəndidən çəkinməsi səbəbilə rahat fəaliyyət göstərə bilməmiş, nəticədə 3 sentyabr 1819-cu ildə vəzifədən alınmışdır. 25 sentyabr 1823-cü ildə ikinci dəfə şeyxülislam seçilsə də, yeniçəri ocağını ləğv etmək istəyən Sultan Mahmud bu vəzifədə daha sərt və güclü xarakterli bir şeyxülislam görmək istəyirdi. Nəticədə Mustafa Asım Əfəndi orduya yaxınlığı səbəb göstərilərək 26 noyabr 1825-ci ildə vəzifədən alındı. 13 il davam edən üçüncü şeyxülislamlığına 8 fevral 1833-cü ildə gətirildi. 1839-cu ildə taxta çıxan Sultan Əbdülməcid onu vəzifəsində saxladı və Mustafa Asım Əfəndi onun səltənətində 19 noyabr 1846-cı ildə vəfat etdi. Cənazəsi Fateh rayonunda atasının məzarının yanına dəfn edildi.
Özü kimi şeyxülislam olan Samanizadə Ömər Hulusi Əfəndinin qızıyla evlənmiş, ancaq övladı olmadığı üçün ölümündən sonra bütün sərvəti, vəsiyyətinə əsasən Aya Sofiya məscidinin təmirinə xərclənmişdir.
Almaniya imperiyası ordusu
thumb|Alman Ordusuna bağlı yüngül süvarilər (1912) Almaniya Ordusu (Deutsches Heer) Almaniya İmperiyasının quru və hava qüvvələri idi. 1871-ci ildə Almaniyanın Prussiyanın rəhbərliyi altında yenidən birləşməsi əsnasında quruldu və Birinci Dünya müharibəsində Noyabr inqilabı nəticəsində Almaniyanın məğlubiyyətindən sonra ləğv edildi.
Al dərəsi
Al dərəsi — İranda dərə. Al dərəsi Məşhəddən 45 km şimal-şərqdə yerləşir. Dəniz səviyyəsindən yüksəklikyi 1,998 metrdir.
Xüsusiyyətləri
Al vadisi mənbəyi Həzar Məscid dağlarında olan şəlalələrə malidir. Vadidə 5 şəlalə mövcuddur, lakin burada su axını yalnız güclü yağışlar zamanı baş verir.
İtaliyada ölüm cəzası
İtaliyada ölüm cəzasının tətbiqi 1889-cu ildən etibarən qadağan edilmişdir. İtaliyadakı faşizmin hökmranlığını və demokratiyanın erkən bərpasını əhatə edən 1926-1947-ci illər isə istisnalıq təşkil edir. 1860-cı ildə İtaliya birləşməzdən əvvəl, demək olar ki, bütün birlik dövlətlərində ölüm cəzası tətbiq edilmişdir. Toskanada isə hələ 1786-cı ildə bu cəza ləğv edilmişdir. Hazırkı konstitusiyanın qəbul edilməsi nəticəsində 1948-ci il yanvarın 1-dən etibarən istifadə edilməmişdir.
Tarixi
thumb|right|Müasir İtaliyanın formalaşmasından qısa müddət sonra 1868-ci ildə [[gilyotinin tətbiqi ilə ölüm cəzasının icrası. Daha sonra 1889-cu ildə ölüm cəzası ləğv edilir və yalnız İtalyan faşizmi zamanı yenidən bərpa olunur.]] İtaliyada birlik dövlətlərindən ölüm cəzasını ilk ləğv edən 30 noyabr 1786-cı ildə, sonralar Müqəddəs Roma İmperiyasının imperatoru olmuş Pietro Leopoldonun hakimiyyəti dövründə, Böyük Toskana hersoqluğu olmuşdur. Beləliklə də, Toskana dünyanın ilk ən müasir Avropa dövləti idi ki, işgəncə və ölüm cəzasından imtina etmişdir.
Bundan sonra nazir Zanardellinin təklifi ilə Parlamentin hər iki palatasının, demək olar ki, yekdilliklə təsdiq etməsi ilə ölüm cəzası 1889-cu ildə Cəza Məcəlləsində qəti şəkildə ləğv edildi. Halbuki Kral I Umbertonun ümumi əfv verməsi ilə (18 yanvar 1878-ci il kralın əfv sərəncamı) 1877-ci ildən etibarən İtaliyada ölüm cəzası həyata keçirilmirdi. Maraqlısı odur ki, bu əfv nəticəsində 1900-cü ildə I Umbertoya qarşı sui-qəsd təşkil edərək onun ölümünə səbəb olmuş Qaetano Breşi ölüm cəzasına məhkum edilə bilməzdi. Lakin ölüm cəzası hələ də hərbi cinayətlərə görə, eləcə də müstəmləkə cəza məcəllələrində mövcud idi.
1926-cı ildə diktator Benito Mussolini tərəfindən bu cəza krala, kraliçaya, taxtın varisinə və ya Baş nazirə qarşı sui-qəsd təşkil edənlərə, həmçinin casusluq və silahlı üsyanı cəzalandırmaq üçün təkrar tətbiq edilməyə başladı. 1930-cu il Rokko Məcəlləsi (1 iyul 1931-ci ildə qüvvəyə minmişdir) bu siyahıya digər adi cinayətləri də əlavə edərək genişləndirdi. Ölüm cəzası nadir hallarda tətbiq edilirdi; lakin 1940-cı ildə müharibə başlayana qədər qeyri-siyasi cinayətlərə görə ümumilikdə doqquz edam gerçəkləşdi. 1943-cü ildə İtaliya təslim olana qədər daha 17 ölüm cəzası icra olundu (Faşist Almaniyasında isə həmin dövrlərdə 80,000-ə yaxın edam baş tutmuşdu).
Mülki cinayətə görə edam olunan sonuncu şəxslər üç nəfər Siciliyalı oğru-qatillər olmuşdur. Onlar 1945-ci ildə Villarbasse (Turin əyaləti) yaxınlığındakı fermada on nəfəri döyüb canlı-canlı quyuya atmışdılar. Prezident Enriko de Nikola onları əfv etməkdən imtina etmiş və nəticədə həmin şəxslər 4 mart 1947-ci ildə Turin ətrafındakı Basse di Stura çayı sahilində güllələnməklə öldürülmüşdülər. Bu, İtaliyada tətbiq edilən sonuncu ölüm cəzası olmuşdur.
27 dekabr 1947-ci ildə təsdiq edilmiş və 1 yanvar 1948-ci ildə qüvvəyə minmiş İtaliya Konstitusiyası sülh dövründə bütün hərbi və mülki cinayətlərə görə ölüm cəzasını tamamilə ləğv etmişdir. Bu tədbir 22 yanvar 1948-ci il tarixli 22/48 saylı fərmanla (ölüm cəzasının ləğvi nəticəsində koordinasiyanın təmin edilməsi) həyata keçirilmişdir. Bu zaman ölüm cəzası 13 oktyabr 1994-cü il tarixli 589/94 saylı qanun qəbul edilənədək İtaliyanın hərbi cəza məcəlləsində yalnız vətənə xəyanət və ya müharibə dövründə törədilən cinayətlərə görə saxlanılmışdı (baxmayaraq ki heç bir ölüm cəzası baş verməmişdi). Sonuncu qanun ölüm cəzasını həmin məcəllədə tamamilə ləğv etmiş və onu ömürlük azadlıqdan məhrumetmə cəzası ilə əvəz etmişdir. 2007-ci ildə konstitusiyaya dəyişiklik qəbul olundu. Buna əsasən, İtaliya Konstitusiyasının 27-ci maddəsi ölüm cəzasını tamamilə qadağan etmişdir.
Ləğvetmədən əvvəl İtaliya cəza məcəlləsinin 21-ci maddəsi ilə ölüm cəzasına yol verilirdi. Həmin maddədə qeyd edilirdi ki, "Ölüm cəzası cəzaçəkmə müəssisəsində və ya Ədliyyə Nazirliyi tərəfindən təklif olunan başqa bir yerdə həyata keçirilir. Ədliyyə Nazirliyi başqa cür müəyyən etmədiyi təqdirdə ölüm cəzasının icrası açıq keçirilmir."
Avropa İnsan Hüquqları Konvensiyasının 13 saylı Protokolunun təsdiq edilməsi haqqında qanun layihəsi Senat tərəfindən 9 oktyabr 2008-ci ildə qəbul edilmişdir. Daha sonra 3 mart 2009-cu ildə ratifikasiya olunmuşdur.
İctimai rəy
İtalyanların yarısından azı 2006-cı ildə Səddam Hüseynin edamını dəstəkləmişdilər. İtaliya BMT-yə ölüm cəzasına moratorium tətbiq etməsini təklif etmişdir. Bu təkliflə İtaliya dövlətləri ölüm cəzasının ləğvi istiqamətində edama məhkum edilənlər üçün ölüm hökmünə moratorium tətbiq etməyə və eyni zamanda onları moratoriumu təsdiq etməyə çağırır. İtaliyanın keçmiş Xarici İşlər naziri Massimo D'Alemanın qeyd etdiyinə görə, növbəti addım ölüm cəzasının ləğvinə nail olmaqdır.
2008-ci ildə Avropa Dəyərlər Tədqiqatının apardığı sorğunun nəticəsinə görə, İtaliyada respondentlərin 62.6%-i qeyd etmişdir ki, ölüm cəzasına heç vaxt haqq qazandırmaq olmaz; 4.8%-i isə bu cəzaya həmişə haqq qazandırmaq mümkün olduğunu bildirmişdir.
Pink
Alisya Bet Mur (, və ya bilinən adıyla Pink və P!nk; ) ABŞ-lı bir pop musiqi müğənnisidir.
Uşaqlıq İlləri
Pink, 8 sentyabr 1979 tarixində ABŞ'ın Pensilvaniya əyalətinin Doylestown bölgəsində dünyaya gəldi. Müğənninin Pink adını almasının səbəbi, düşünüldüyü kimi musiqi dünyasına ilk addım atdığında saçlarının bənövşəyi rəngli olması deyildi. Dostları ona bu adı, Reservoir Dogs filmindəki Mr. Pink xarakterinə bənzədiyi üçün taxmışlar idi. Pinkin musiqiyə olan marağının başlıca səbəbi, atasının onu yatırtmaq üçün bəstələdiyi mahnılardı. Yaşı irəlilədikcə bu mahnılar duetlərə çevrildi və Pink lisey illərində atasıyla birlikdə ilk bəstələrini etməyə başladı. Yerli bir rep qrupuyla səhnəyə çıxdığında isə hələ 13 yaşında idi.
Olduqca problemli bir gənclik dövrü keçirdikdən və anası ilə atası ayrıldıqdan sonra, anasıyla dalaşmaqdan pis vəziyyətə düşərək 14 yaşında evi tərk etdi və musiqi həyatına daha ciddi bir şəkildə davam etmək məcburiyyətində olduğunu anladı. Uşaqlığının böyük bir hissəsi musiqi ilə keçdi. Atasının bu vəziyyətdəki təsiri yalnız mənəvi deyildi. Ona gitara dərslərində böyük qatqı təmin edəcək məlumatlar vermiş. Cenis Coplin, Şirli Mardak və Donna Hetvey kimi adları nümunə göstərərək qızını kiçik yaşdan etibarən bir musiqiçi olaraq yetişdirməyə çalışmışdı.
Musiqiyə ilk addımlar
Çox qısa bir müddət sonra, istinadları arasında Toni Brekston və TLC kimi tanınmış adları da saxlayan məşhur LaFace Records ilə birlikdə Choice adlı bir R&B birliyində işlərə başladı. Birlik, musiqi zövqləri və tərzlər arasındakı uyğunlaşmazlıq səbəbiylə yoluna davam edə bilməsə də Pinkin LaFace ilə olan bağları güclənirdi. Choice ilə Atlanta 'da etdiyi işləri əsnasında yazdığı mahnılarla yenidən kəşf edilmişdi. Daryl Simmons ilə Just to Be Loving You adlı parçaya təmin etdiyi qatqılar da qabiliyyətini dəlillər xüsusiyyətə sahib idi.
Can't Take Me Home
R&B'nin popa dönük olduğu tərzə maraq duyan Pink, qısa müddət sonra LA Reid 'e, yazdığı mahnıları göndərdi və ilk dəfə solo iş etmək üzrə hərəkətə keçmiş oldu. Reid, Pinkin işlərindən çox təsirlənmişdi. Artıq gənc qız, müvəffəqiyyətlərlə dolub daşacaq olan karierinə gerçək bir daxil olmaq üzrə idi. Reid sayəsində, Shekspeare, Babyface və 112 kimi tanınmış adlarla birlikdə çalışaraq mahnılar çıxarma şansına sahib oldu.
Pink'in ilk albom çalışması olan "Can't Take Me Home" belə yarandı. Amerika'da ilk 40'a girməyi bacaran albom, satış rəqəmləriylə də cüt platin mükafatın sahibi oldu. Tənqidçi Christopher John Farley, Time jrnalında "20 yaşındakı bu qızın musiqisi adından daha gözəl" şərhini edərkən, Bob Brunner isə albom təqdimatında mahnıların "xüsusi muzikal təsirlər buraxdığı" şəklində şərh etmişdi. " Can't Taxa Me Home ", çıxardığı hit mahnılarla da uzun müddət gündəmə damğasını vurdu. " There You Go "," Most Girls "və" You Make Me Sick "kimi mahnılar Pinkin müvəffəqiyyətini gücləndirərkən gənc müğənni, həmin il, MTV Video Mükafatlarında da "Ən Yaxşı Yeni Müğənni" nominasiyasına namizəd göstərilmişdi.
2001 ildə Pink, "Moulin Rouge" adlı kino filmi üçün 70-ci illərin Patti LaBelle klassiki olan "Lady Marmalade" mahnısını Kristina Agilera, Mya və Lil Kim məşhur adlarla birlikdə səsləndirdi. Bütün dünyada böyük maraq görən təşkil olunmuş çalışması, video klipiylə də diqqət çəkdi. Pink'ə, "MTV İlin Ən Yaxşı Videosu" və "İlin Ən Yaxşı Film Videosu" mükafatlarının yanında "Ən Yaxşı Pop Birlikdəliyi" nominasiyasında Grammy də qazandıran "Lady Marmalade", müğənninin musiqi siyahılarında bir nömrəyə yüksələn ilk parçası olaraq da bilinməkdədir.
M!ssundaztood
Pink, həmin il çıxardığı "M!ssundaztood" albomuyla səsyazma şirkətinin qızıl qaydasını pozdu. Jim Farberin bu şəkildə xarakterizə etdiyi maddə, "tərzinizi, stilinizi və ya imicinizi dəyişdirərək pərəstişkarlarınızın ağılını qarışdırmayın" ifadəsini ehtiva edirdi, Ancaq Pink, qumar oynayar kimi etdiyi bu dəyişiklikdən alınının ağıyla çıxmağı bacardı. Yaşadığı və yaşatdığı dəyişikliklərin təməlində, 4 Non Blondes'un lideri Linda Perry ilə birlikdə etdiyi əməkdaşlıq çalışması olub. Pink, albomun əksəriyyətində köməkçi yazar və köməkçi prodüser olaraq vəzifə alan Perry üçün, "Onu çox sevdim. Səhv etmirəmsə 13 yaşındaykən eynilə elə idim!" deyir. Birlikdə olduqları iş müddətini isə ilham verici, azad və heyrət verici dərəcədə gözəl olaraq xarakterizə edir. Bu albom, mənim kim olduğumu və necə işlər etdiyimi bildiklərini düşünən insanlarda şok təsiri yaradacaq. deyirdi Pink "M! ssundaztood" üçün. Albomda gənc müğənni, təsir edici sözləri və istehsaldakı müvəffəqiyyətiylə diqqət çəkir. "Dont Let Me Get Me", özündən nifrət etmə mövzusunu ələ alan, qəribə sözlərə sahib bir mahnı. Ən əhəmiyyətli çıxış mahnılarından biri olan " Family Portrait"də isə ana və atasının ayrılıqlarından bəhs etməkdə idi. "My Viyetnam" da, yaşadığı fərdi problemlərlə döyüşü müqayisə etdiyi ağıl dolu silsilələr yer alırdı.
Try This
Sənətçi 2003-cü ildə üçüncü studiya albomu "Try This" ı nümayiş etdi. Albomda tərzini dəyişdirməyən sənətçi, alboma Çarlinin Mələkləri: Tam Qaz filmində də yer alan Feel Good Time'ı əlavə etdi. Albom, M! ssundaztood albomunun müvəffəqiyyətinə çatmasa da dünya səviyyəsində qeydə dəyər satışlar əldə etdi. Albomdan ikisi promo və biri film musiqisi olmaq üzrə 6 təkli nümayiş olundu. Bu təklilər arasında Trouble və God Is a DJ də iştirak etməkdədir. Sənətçi albomun yayımlanmasından sonra Try This Tour adında bir turneyə çıxmışdır. Pink albomda Madonna'nın prodüserlərindən William Orbit ilə çalışmasıda olmuşdur.
I'm Not Dead
Pink, daha sonrakı çalışmasını, Çarlinin Mələkləri: Tam Qaz adlı kino filmiylə reallaşdırdı. Filmdə qısa bir rolu da olan gənc müğənni, "Feel Good Time" adlı mahnısıyla izləyənləri inanılmaz bir hərəkətliliyə hazırlayırdı. Pink üç il aradan sonra Im Not Dead adını verdiyi 4-cü albomuyla qayıtdı. Müğənni yeni albomunun ilk təklisi Stupid Girls radio və televiziyalarda böyük təsir buraxdı. İlk təkli "Stupid Girls" də boş Amerika məşhurlarından göndərmələr edən Pink əyləncəli videosu ilə olduqca diqqəti cəlb etdi. Başda Paris Hilton və Jessica Simpson olmaq üzrə 50 Cent, Fergie (Black Eyed Peas), Britney Spears, Lindsay Lohan, May-Kate və Ashley Olsen kimi Amerika məşhurları ilə video klipində lağ edən Pink, klipin bir səhnəsində Amerika prezidenti qılığında göründü. "Stupid Girls"ün bu əyləncəli klipini bir çox dünya ulduzlarının videosuna imza atan Dave Meyers çəkdi. "Im Not Dead" adını verdiyi albomuna insanların necə reaksiya verəcəyini düşünmədiyini ifadə edən Pink, yeni albomunun indiyə qədər ki ən fərdi albomu olduğunu söylədi. Albomun hər mahnısına prodüser və söz yazarı olaraq yer alan Pink, musiqi dünyasının ən qabiliyyətli söz yazarları və prodüserlərindən olan Billy Mann, Max Martın və Luke Gottwald ilə çalışdı. Pinkin yeni albomu "Im Not Dead"'də Hollywood, Prezident Corc W Buş, homoseksual hüquqları, evsizlər, abort və döyüş, toxunduğu mövzular arasında. Albomun diqqət çəkməsi gözlənilən mahnıları arasında yer alan Dear Mr. President, Amerika Prezidento Corc W. Buşa açıq bir məktub xüsusiyyətindədir.
Funhouse
Son albomu "Funhouse" ilə pərəstişkarlarının qarşısına çıxan Pink tərzindən güzəşt verməzkən "So What", "Sober" və "Please Dont Leave Me" mahnıları ilə yaxşı bir çıxış tutdu. Albomun yayımlanmasından əvvəl satışa təqdim edilən So What adlı mahnı, Amerikada zirvəyə oturaraq Pinkin duet mahnıları arasında ikinci və solo sahədə ilk zirvəyə çatan mahnısı oldu. Bir çox dünya siyahısının zirvəsinə yerləşən mahnı, Pinkin günümüzə qədər çıxardığı təklilər arasında ən uğurlusu olarkən, bir çox mükafata da namizəd göstərildi. Mahnının klipində ayrıldığı köhnə həyat yoldaşına yumruq atan və ətrafa dəhşət saçan Pink, albomun hamısında bu ayrılıq mövzusunu işlədi. Sənətçi, sonrasında Sober və Please Dont Leave Me adlı təklilər nümayiş etdi. Sober Amerikan musiqi siyahılarında ilk 20'yə girərkən dünya siyahılarında da müvəffəqiyyət göstərdi.
Ailə həyatı
2001-ci ildə tanış olduğu motokros yarışçısı Carey Hart ilə 2006-cı ildə evlənmişdir. Cütlük bir müddət ayrı qalsa da yenidən berabərdi. So what'ı ərinə yazmışdır. Klip çıxmadan əvvəl Carey qardaşının başına gələn bir hadisə üzündən çox kədərlənmişdi və Pink klipi bazara vermək üçün bir az daha gözləmək istəmişdir, lakin Carey özü üçün bir problem olmadığını söylədiyi üçün klip bazara tarixində təqdim edilmişdi.
Ulduzlararası müharibə
Ulduzlararası müharibə müxtəlif planet sistemləri arasında olan müharibəyə deyilir. Konsepsiya elmi fantastika olaraq qəbul edilir. Bunun əksinə olaraq, qalaktikalararası müharibə termini müxtəlif qalaktikalar arasında müharibəyə, planetlərarası müharibə günəş sistemindəki müxtəlif planetlər arasında müharibəyə aiddir.
Ehtimal
Maykl Hart qeyd edirdi ki, əgər nə vaxtsa insanlar digər planetlərə köçməyə başlasalar məsafələri nəzərə alaraq ulduzlararasi müharibənin baş verməsi ehtimalı olduqca aşağı olacaq. Belə ki, planetlərarası müharibə ilə müqayisədə ulduzlararası müharibə daha çox zaman və digər resurslar tələb etmiş olar.
Bədii ədəbiyyatda ulduzlararası müharibə
İlk fantastik fərziyyələr ulduzlararası deyil, planetlərarası müharibələr haqqında idi (məsələn, Uellsin 1898-ci ildə yazdığı "Dünyaların müharibəsi" romanı). Larri Niven kimi yazıçılar asteroid qurşağının və xarici planetlərin insan müstəmləkəçiliyinə əsaslanaraq, fizika qanunlarından hal-hazırda başa düşüldüyü kimi istifadə edən texnologiyaya əsaslanan ağlabatan bir planetlərarası münaqişə nəzəriyyəsi hazırladılar.
Qızılqaya silsiləsi
Qızılqaya silsiləsi – Culfa rayonu ərazisində alçaqdağlıq  silsilə. Naxçıvan dağarası çökəkliyinin cənub-şərq qurtaracağındakı Nehrəm platosunun cənub-şərqindədir. Şimal-şərqdən cənub-qərbə doğru 4 km məsafəyə uzanır. Cənub-şərq yamacları sıldırımlıdır. Ən yüksək zirvəsinin hündürlüyü 1117,6 m-dir. Naxçıvan çokəkliyinin Orta Miosenin Tarxan regiomərtəbəsinin alt hissəsinə aid Çaşırdağ lay dəstəsinin vulkanogen süxurlarından təşkil olunmuşdur. Tektonik cəhətdən Naxçıvan qoyulma çökəkliyinin cavan çöküntüləri ilə örtülmüş Culfa qalxımının şimal-şərq qanadında yerləşir.
Damğan
Ümumi məlumat
Şəhər Tehran ilə Məşhəd arasındaki avtomobil yolu üzərində, Tehrana 342 km uzaqlıqdadır. 2006-cı il siyahıya alınmasına görə əhalisi 57331 nəfərdir.
Tarixi
Damğan orta əsrlərdə Kumis (Koomes) bölgəsinin mərkəzi olan önəmli bir şəhərdir. Amma o zamana aid bir neçə böyük sütun qalıntısından başqa bir əsər günümüzə çatmamışdır. İslam dönəminə aid ən önəmli əsərsə XI əsrdə inşa edilən indi yıxıq durumdaki, iki minarəli Tarixaneh Camidir. Bu cami İranın bilinən ən qədim məscididir. Şəhərin təqribən 26 km. şimalında Hecatompylos qalıntıları vardır. Damğan 1723-cü ildə əfqanlar tərəfindən yıxılmışdır. Şəhərin qərb kəsimində böyük bir qala qalıntıları vardır.
Şəhərin şimalşərqində Sasanilər dönəminə aid və qədim bir qarnizon olduğu düşünülən bir qala kalıntısı vardır ki Tappeh Hessar (Hisar təpə) adıyla tanınır. 1996-cı ildə aparılan qazıntilardan sonra, arxeoloqlar bu sadədə 3 fərqli dönəmə aid qalıntılar tapmışlar.
Florensiya Universiteti
Florensiya Universiteti — İtaliyanın Florensiya şəhərində yerləşən ali təhsil müəssisəsi; ölkənin ən qədim və nəhəng universitetlərindən biridir.
Tarixi
Florensiya Universiteti 1321-ci ildə Florensiya Respublikası Universiteti kimi yaradılmışdır. İlk vaxtlarda burada mülki, ədəbi, tibbi və ilahiyyat fakültələri var idi.
1349-cu ildə papa VI Klemens universiteti yenidən təşkil etmiş, 1364-cü ildə isə imperator IV Karl universitetin adını İmperator Universiteti olaraq dəyişmişdir.
1472–1515-ci illərdə isə universitet Piza şəhərində fəaliyyət göstərir.
1859-cu ildə Praktiki Təlim və İnkişaf İnstitutu olsa da, 1924-cü ildən yenidən Florensiya Universiteti adını əldə edir.
Məkanı
Universitet Florensiyada yerləşməsi ilə yanaşı, Pistoe, Prate, Empoli və Sesto Fiorentinada da şöbələri fəaliyyət göstərir.
Fakültələri
Hazırda universitetdə aşağıdakı fakültələri fəaliyyət göstərir:
Gənzəçay
Gənzəçay — Ordubad rayonu ərazisində çay. Arazın sol qolu.
NGC 7406
NGC 7406, Yeni Baş Kataloqda qeydə alınmış qalaktikadır. Göy üzündə Dolça bürcü istiqamətində yerləşir. S? tipli. tərəfindən ildə  ölçülü  vasitəsilə kəşf edilmişdir.
Diorama
thumb |sağ|280px|[[İngiltərədəki "Hərbi Tibbi Xidmətlər Muzeyi"ndə bir diorama nümunəsi]]
Diorama, real və ya uydurma hadisənin, anın və ya hekayənin işıq oyunlarının köməyi ilə üçölçülü modelləşdirilməsidir. Sərgi məqsədləri üçün hazırlanmış böyük üçölçülü rəsm kimi də müəyyən edilə bilər.
Başqa dillərdə eyni qarşılığı olan bu söz azərbaycan dilində bəzən diyorama kimi də yazılır. Sözün mənşəyi fransızcadır və bu dildə 1823-cü ildən istifadə olunmağa başlanmışdır. Fransız dilinə yunan dilindən daxil olan "içəridən" mənası verən dia kəlməsi ilə "görmək" mənasını verən orama ("panoram"da olduğu kimi) sözlərinin birləşməsindən əmələ gələn dioramanın sinonimləri siklorama və panoramdır.
Adətən muzeylər və ya sərgilər üçün sifariş edilən dioramalar real ölçülərdə hazırlana və ya müəyyən miqyasda kiçildilə bilər. Bir hadisə və ya məqamın canlandırılması əsas məqsəd olduğu üçün, müəyyən bir kompozisiya yaratmaq üçün dioramalarda birdən çox obyekt yerləşdirilir. Muzey və sərgilərdən başqa model ustaları və maket ustaları da hobbi kimi dioramalarla məşğul olurlar.
Bugünkü istifadədə yuxarıdakı mənaları daşıyan diorama XIX əsrdə bəzi səyyar teatr avadanlıqlarını təsvir etmək üçün istifadə edilmişdir.
Krım quşarmudu
—  aləminin  dəstəsinin  fəsiləsinin  cinsinə aid bitki növü.
Təbii yayılması
Balkan yarmadası, Kiçik Asiya və Qafqazda yayılmışdır.
Botaniki təsviri
Hündürlüyü 4-5 m-dək olan, az budaqlanan ağacdır. Yarpaqları uzunsov lələkvari bölünmüş, alt tərəfi bozumtul-keçəlidir, uzunluğu 5-7 sm, eni 3-5 sm-dir. Çiçəkləri ağ qalxanlarda yerləşir. Meyvələri şarşəkilli, diametri təxminən 10 mm, yetişdikdə qırmızı-narıncı, az bilinən mərciməklidir. May ayında çiçək açır, avqust-sentyabrda meyvə verir.
Ekologiyası
İşıqsevən bitkidir. Orta dağ qurşağında qayalıq yerlərdə təsadüf edilir.
İstifadəsi
Meyvələrindən sirkə və araq hazırlanır. Meyvəsinin ləti unludur, meyxoşdur, daxilində çoxlu miqdarda daşlaşmış hüceyrələr vardır.
Həzar Məscid dağları
Həzar Məscid dağları — İranda dağ silsiləsi. Kopetdağ silsiləsinin cənub-şərq hissəsini təşkil edir. İranın Rəzəvi Xorasan ostanında, Dərgəzdən təxminən 20 km şərqdə və Məşhəddən 70 km şimalda yerləşir. Dağ silsiləsi ölkənin ucqar şimal-şərq hissəsində yerləşir. Hündürlüyü 3,040 metr olan Həzar Məscid dağı qrupun ən yüksək zirvəsidir və dağ silsiləsinin demək olar ki, mərkəzi hissəsində yerləşir.
Karlos Klaveriye
Karlos Klaveriye (19 sentyabr 1996) — Venesuelanı təmsil edən üzgüçü. Karlos Klaveriye Venesuelanı 2016-cı ildə XXXI Yay Olimpiya Oyunlarında təmsil etdi.
Karyerası
Karlos Klaveriye birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:01.13 saniyəlik nəticəsi ilə 30-cu yeri tutdu və yarımfinala vəsiqə qazana bilmədi.
Psixeya
Psixeya qədim yunan mifologiyasında məhəbbət və seks ilahı Erosla münasibətdə olan gözəl, lakin ölümlü olan bir qızdır. Onun sevgilisi Eros məhəbbət və gözəllik ilahəsi Afrodita ilə müharibə və dağıntı ilahı Aresin oğludur.
"Psixologiya", "psixoloq" kimi sözlər Psixeyanın adından götürülərək yaradılmışdır. Psixeya həm də ruh deməkdir. Psixeya Eros tərəfindən ruh ilahəsinə çevrilmişdir.
Psixeya və Erosun məhəbbət hekayəsi
Psixeya Milet padşahının üç gözəl qızından biridir. O, bu üç bacının ən gənci və ən gözəlidir. Psixeya heç vaxt evlənə bilməz. Çünki heç kim belə gözəl qızla evlənməyə cürət edə bilməzdi. İnsanlar Psixeyanın gözəlliyinə o qədər aludə olurlar ki, hətta ilahələri Afroditaya sitayiş etməyi də unudurlar. Bundan sonra Afrodita böyük qısqanclıqla bunun qisasını almaq üçün oğlu Erosu yanına çağırır. Ondan Psixeyanı sevgi oxları ilə insanların ən çirkin və ən çox xor gördüklərindən birinə aşiq etməyi xahiş edir. Qızının vəziyyətinə üzülən və onun insanlar tərəfindən Afrodita kimi sevilməsinə və hörmət edilməsinə görə ilahların qəzəbinə məruz qalmasından şübhələnən kral Miletə gedərək Apollon məbədinin kahinləri ilə məsləhətləşir. Kahinlər krala bildirirlər ki, onun qızı heç bir insanın gəlini olmayacaq. Qızına yas paltarı geyindirməyi və onu dağın başına aparmağı, bu dağın başında onu qüvvəsinə heç kimin müqavimət göstərə bilməyəcəyi bir canavarın gözlədiyini və bu canavarın onun əri gələnə qədər onu insanlardan mühafizə edəcəyi bildirilir.
Saray və şəhər yasa boğulsa da, əmr böyük yerdən gəldiyi üçün verilən əmrə tabe olmaqdan başqa əllərindən bir şey gəlmir. Psixeyaya qara paltarlar geyindirib, onu dağın zirvəsinə aparırlar. Eros oxunu və yayını götürüb qızın yanına uçur. Psixeyanı görən kimi onun gözəlliyinə heyran olur və anası Afroditanın əmrlərini yerinə yetirə bilmir. Erosun oxu bu dəfə özünə dəyir və o, Psixeyaya aşiq olur. Külək ilahəsinin köməyi ilə qızı özünün sarayına aparır. Eros kim olduğunu Psixeyadan gizlədir və heç vaxt üzünü ona göstərmir. Ona görə də bir-birlərini ancaq gecələr görürlər. Gündüzlər möhtəşəm sarayında yaşayan Psixeya həyat yoldaşının xahişi ilə tanımadığı, kim olduğunu bilmədiyi ərini olduqca çox sevir. Lakin o, ailəsi üçün darıxır və onları görmək istəyir. Eros qızın bu istəyini qəbul edir və qızın bacılarını öz sarayına gətizdirir. Qızın bacıları saraya çox heyran qalırlar və bacılarına həsəd aparırlar. Bacılar gedərkən Psixeyaya deyirlər ki, həyat yoldaşı canavar ola bilər, buna görə də, o bunu mütləq şəkildə öyrənməlidir. Bu xəbərdən çox pis olan Psixeya verdiyi vədi unudur və gecə vaxtı bunu öyrənmək qərarına gəlir. Gecə əlində şam tutaraq ərinə baxır və çox yaraşıqlı bir gənclə qarşılaşır. Elə bu zaman əlində tutmuş olduğu şam lampasının ərintisindən bir damla Erosun çiyninə düşür. Eros yuxudan oyanır və sevgilisinin onun sözündən çıxmasından böyük məyusluq hissi keçirdərək Psixeyadan ayrılır.
Psixeya Erosu axtarmaq üçün dünyanı gəzir. Lakin heç yerdə tapa bilməyəndə Afroditadan kömək istəyir. Afrodita onu sınamaq üçün ona çox çətin tapşırıqlar verir. Afrodita birinci tapşırıq olaraq ona taxıl zəmisində taxılı buğdadan ayırmağı tapşırır və bu işdə qarışqalar ona kömək edir. Daha sonra Afrodita bu dəfə ondan qızıl qoyunların yunlarını qırxmasını istəyir. Bu işdə qıza bir çoban köməklik edir. Daha sonra Afrodita qızdan Hadesin arvadı Perseponanın makiyaj güzgüsünü almasını xahiş edir, lakin qız həmin güzgünün qapağını açmamalıdır. Psixeya yenə də öz marağına qalib gələ bilmir və güzgünün qapağını açır və bundan sonra qız huşunu itirir. Güzgünü Afroditaya göndərirlər və Psixeyanı da kömək etməsi üçün Zevsin yanına aparırlar. Zevs isə Psixeyaya ölümsüzlük bəxş edir. Eros və Psixeya əbədi olaraq şən və xoşbəxt ömür yaşayırlar.
SSRİ xalq memarı
SSRİ xalq memarı —  SSRİ Ali Sovetinin 12 avqust 1967-ci il fərmanı ilə təsis olunmuşdur. Azərbaycanlılardan bu ada Mikayıl Hüseynov (1970) layiq görülmüşdür.
Tereza Raken
Tereza Raken — XIX əsr fransız naturalist nəsrinin simalarından biri olan Emil Zolyanın (1840-1902) romanı. Roman müxtəlif dillərə tərcümə edilib.
Məzmun
Ehtirasın doğurduğu cinayət və qatillərin cinayətdən sonrakı psixoloji sarsıntıları, peşmançılıq və özünə haqq qazandırmaq cəhdi roman boyu oxucunu arxasınca aparır. Romandakı sevgi iki insanın bir-birinə öyrəşməyi öyrəşməyi üzərində qurulub. Xalası oğlu xəstəhal Kamillə xalası xanım Rakenin istəyi əsasında evlənməyə məcbur olan Tereza ərinin dostu Loranın simasında sevginin və ehtirasın gerçək dadını çıxarmaq istəyir, amma arada divar kimi olan Kamil bu yaxınlığa böyük maneədir. Məşuqlar Kamilli aradan götürməklə azadlığa qovuşacaqlarını güman edirlər,lakin hər şey əksinə olur. Kamilin kabusu onları bir an belə rahat buraxmır.
VI Afonso
Anası Luiza Mariya de Quzman ın naibəliyi altında keçən 6 ilin ardından 1662-ci ildə səltənəti ələ alsa da, əqli və fiziki cəhətdən zəif idi. Ətrafındakı dövlət xadimlərinin və evlilik yoluyla qazandığı Fransa dəstəyi ilə hakimiyyəti əlində tutmağa çalışsa da, bu çox çəkmədi. 1668-ci ildə qardaşı İnfant Pyotr tərtiblədiyi saray çevrilişi ilə özünü taxt naibi elan etdi və kral əqli zəifliyi bəhanə göstərilərək Azor adaları nda həbs olundu. Ardından monastıra qapanan kraliça Mariya Fransiska kralla olan evliliyinin tamamlandmadığını iddia edərək həmin ilin sentyabrında kraldan boşandı və hakimiyyəti əlində toplayan taxt naibi qaynıyla bir neçə ay sonra evləndi. Sürgündə həbsdə tutulan kral səhhətinin pozulmasının ardından Lissabon yaxınlığındakı Sintra qalasına gətirildi və 1683-cü ildə burada həbsdə vəfat etdi.
Qleb Strijenov
Həyatı
Oleq Strijenovun qardaşı olan Qleb Rusiyanın Voronej şəhərində, 1923-cü ildə dünyaya gəlmişdir.
Yapon iqtisadi möcüzəsi
250px|thumb|right|Tokionun mərkəzi Yaponiyanın iqtisadi möcüzəsi — 1950-ci illərin ortalarında başlayan və 1973-cü il neft böhranına qədər davam edən Yaponiya iqtisadiyyatında rekord artımın tarixi bir fenomeni. İqtisadi möcüzə dövründə iqtisadiyyatın böyüməsi hər il demək olar ki, 10% idi, bu o dövrün inkişaf etmiş ölkələri arasında ən yüksək artım tempi idi. "Möcüzənin" səbəbləri arasında - vergilərin az olması və yapon elminin yeni texnologiyaları intensiv mənimsəməsi olmuşdur. Hansı ki, İkinci Dünya Müharibəsindən əvvəl hakimiyyətin təcrid siyasəti səbəbiylə yeni elmi məlumatların Yaponiyaya daxil olması mümkünsüz idi.
Bapisa (qevoq)
Coğrafiya
Qevoqun ərazisi 27 km2 idi. Daxilində olan kəndlər dəniz səviyyəsindən 1500–3000 metr yüksəklidə yerləşirdi. Subtropik iqlimə malik idi, yaz ayları isti və nəmli olurdu. İyun, iyul və avqust aylarında ağır yağışlı mussonlar baş verirdi. Qışda iqlim normal səviyyədə olurdu.
Yapon iqtisadi möcüzəsi
Qısa müddətdə sürətli böyümə Yaponiyaya nəinki müharibədəki məğlubiyyətdən tam şəkildə xilas olmağa, həm də iqtisadi gücdə (nominal dəyəri) Fransa, İtaliya, Kanada, Böyük Britaniya, Almaniya, SSRİ-ni geridə qoyaraq, ABŞ-dən sonra dünyanın ikinci iqtisadi dövləti yerini tutmağa imkan verdi. Yaponiya 40 ildən çox dünyanın ikinci iqtisadiyyatı sayılmışdır: 1968-ci ildən bu yana, yalnız 2010-cu ildə ikinci yeri Çinə uduzmuşdur.
Bapisa (qevoq)
Coğrafiya
Tximpxu, Puanakxa və Vanqdi-Pxodranq şəhərlərini birləşdirən yol Bapisa qevoqundan keçirdi. Bapisa qevoqunun qərbində Teopisa qevoqu yerləşirdi. Qevoq Tximpxudan 55 kilometr uzaqlıqda yerləşirdi və ən əlverişli yola malik olan qevoq idi.
Çətirvari quşarmudu
—  aləminin  dəstəsinin  fəsiləsinin  cinsinə aid bitki növü.
Yapon iqtisadi möcüzəsi
"İqtisadi möcüzə" dövründə Yaponiya iqtisadiyyatının fərqli xüsusiyyətləri bunlar idi:
Çətirvari quşarmudu
Təbii yayılması
Kiçik Asiya, Cənubi Avropada yayılmışdır.
Botaniki təsviri
Hündürlüyü 5-7 m olan, yarpağı tökülən ağacdır. Çətiri enli, şaxələnmiş, sıxdır. Yarpaqları sadə, uzunluğu 3,5-6 sm, təxminən yumru və ya enli, ellipsvari, bünövrəsində pazşəkilli daralmış,üstü küttəhər-yumru, çoxsaylı, qısa, iti pərli, kənarları xırda oyuqvari-dişli, 6-9 damarcıqlı, dərilidir. Açıldıqda hər tərəfdən tükcüklü, sonra üstü tünd yaşıl, alt tərəfi tükcüklü, ağdır. Çiçəkləri xırda, ağdır, qonur, tükcüklü, diametri 12 sm-dək olan çətirvari qalxanlara yığılmışdır. Meyvələri xırda, hamartəhər-şarşəkilli, narıncı-qırmızı, gec yetişəndir. Mayda çiçəkləyir.
Yapon iqtisadi möcüzəsi
İqtisadi elmlər doktoru Andrey Belousov "möcüzə"nin 1985-ci ildə bitməsinin səbəbini, Yaponiyanın məşhur Plaza Sazişini (imzalandığı otelin adından götürülüb) imzalamaqda görür. Sazişdən sonra yenin 1,5 dəfə revalifasiyaya uğradılması (böyüdülməsi) Yaponiyada iqtisadi artım tempini aşağı saldı. Bu temp ildə təqribən 8% -dən 2% -ə düşdü.
Çətirvari quşarmudu
Ekologiyası
-230C-dək şaxtaya dözür. İşıq və nəmişlik sevəndir. Qara torpaqlarda becərilməlidir. Qışda üstü örtülmədən qışlayır.
Azərbaycanda yayılması
1830-cu ildən mədəni şəraitdə becərilir. Seyrək halda yayılmışdır.
İstifadəsi
Meyvələrində flovonoidlər, C və P vitaminləri, karotinlər tapılmışdır. Təbabətdə istifadə edilir.
Yapon iqtisadi möcüzəsi
Qızıl altmışıncı illər
1955-1961-ci illər arasında sürətli iqtisadi böyümə "Qızıl altmışıncı" illər adını almış dövr üçün yol açdı. Dövrün ikinci dekadası (onilliyi) ümumiyyətlə "Yapon İqtisad Möcüzəsi"nin adı ilə əlaqələndirilir. 1964-cü ilə qədər Yaponiya sabit iqtisadi böyümə yaşadı. Lakin 1964-cü ildə hər şey dəyişdi və Ümumi Daxili Məhsul artımı sürətlə azalmağa başladı. 1964-cü ildə "Sanuebu" iflas etdi və "Sanyo Ltd" 1965-ci ildə böyük itkilərlə üzləşdi. Mövcud vəziyyəti dəyişmək üçün hökumət tənəzzülün qarşısını almağa cəhd etdi. 1965-ci ildə Yaponiyanın nominal ÜDM-i 91 milyard dollardan bir qədər çox qiymətləndirildi. On beş ildən sonra, 1980-ci ildə nominal ÜDM rekord səviyyəyə 1.065 trilyon dollara çatdı.
Səbəblər
Şərqşünas Vsevolod Ovçinnikov qeyd edir ki: “Müharibədən sonra yaponlar amerikalıları özlərinin yüksək hərbiləşdirilmiş iqtisadiyyatlarını yenidən quracaqlarına inandırdılar. Ancaq mahiyyət etibarilə o yenə də dövlətyönümlü iqtidadiyyat olaraq qaldı. Yapon möcüzəsinin mahiyyəti, hakimiyyətin və böyük biznesin arasında yüksək dərcədə qarşılıqlı inamın olmasındadı ... Yaponiyada dövlət böyük bizneslə birlikdə iqtisadi strategiya hazırladı. Onlar ölkənin inkişaf prioritetlərini dəqiq müəyyənləşdirdilər. Birinci mərhələdə metallurgiyanın, gəmiqayırma və neft-kimya sənayesinin inkişafına üstünlük verildi. Dünyanın ən qabaqcıl metallurgiya sənayesini yaratdılar hansı ki, ildə 100 milyon ton polad əritməyə qadir idi. Yaponiya dünyanın ən iri gəmiqayırma ölkəsinə çevrildi. Ölkə 200-300 min ton tutuma malik tankerlər istehsal edirdi. Ölkə daxilində nefti emal etmək üçün neft-kimya sənayesini inkişaf etdirməyə başladılar. İkinci mərhələdə prioritet məişət elektrik avadanlıqlarına və avtomobil sənayesinə verildi. Mövcud olan stereotipi qırmaq lazım idi - 1960-cı illərə qədər Yapon malları ucuz, lakin keyfiyyətsiz idi. Böyük zəhmət hesabına yaponlar bütün dünyanı tranzistorlarının, televizorlarının, sonra isə avtomobillərinin keyfiyyət göstəricisinin yüksək olduğuna inandırdılar - "əgər yapon malıdırsa deməli keyfiyyətlidir".
Dövlət Universal Mağazası
thumb|GUM-un fasadı Qızıl meydana baxır thumb| GUM-un damının havadan görünüşü thumb|Yuxarı Ticarət Binalarının gecə görünüşü
Ən məşhur GUM Moskvanın Kitay-qorod rayonunda, qərb tərəfi Qızıl Meydana baxan formada inşa edilmişdir. Bu gün ticarət mərkəzi kimi istifadə olunur. 1920-ci illərin əvvəllərində bu yer Yuxarı Ticarət Binaları kimi tanınırdı.
Yaxınlıqda, Bolşoy Teatrı ilə üzbəüz GUM-a çox oxşar olan başqa bir bina yerləşirdi, bu gün bu bina TsUM kimi tanınır. Təxminən eyni ölçüdə olan Şimali Amerika tipli ticarət mərkəzində şüşə dam mövcuddur.
Dizaynı və strukturu
thumb|sol|Vladimir Şukovun hazırladığı damın dizaynı
794 fut (242 m) uzunluğunda fasada malik olan bina Qırmızı Meydanın şərqində yerləşir. 1890-1893-cü illərdə Aleksandr Pomerantsev (memar) və Vladimir Şuxov (mühəndis) tərəfindən tikilmişdir. Trapezoidal strukturlu bina rus orta əsrlər memarlığına malikdir və onun bünövrəsi poladdan, damı isə şüşədən ibarətdir, binanın strukturu XIX əsr London dəmir yollarına oxşardır.
Bapisa (qevoq)
İqtisadiyyat
Düyü qevoqun əsas qida mənbəyidir. Baharda cücərən buğda daha az populyardır. Qevoq sakinləri tərəvəz və düyüləri bazarda satmaq üçün yetişdirirlər. 2001-ci ildə ev təsərrüfatlarının 75%-dən çoxu elektrikləşdirilmiş və ölkədaxili boru kəmərinə bağlanmışdı.
Dövlət Universal Mağazası
Dizaynı və strukturu
Şüşə dam dizaynı tikinti zamanı binanı unikal etmişdir. Damın diametri 46 fut (14 m) uzunluqdadır. O, parlaq və zərif görünür, lakin 50.000-dən çox metal arakəsmələrdən ibarət möhkəm konstruksiyaya malikdir və güclü qar yağışına davamlıdır. İşıqlandırma iri tağlı dəmir və şüşə tavan pəncərələri ilə təmin edilir ki, onların hər birinin çəkisi 820 kiçik tondur (740 t) və 20.000-dən çox şüşə bölməyə malikdir. Fasad qırmızı qranit, Tarusa mərməri və əhəngdaşı ilə örtülmüş üç üfüqi təbəqəyə bölünür. Hər bölmə üç təbəqədən ibarətdir və dəmir-beton keçidlərlə birləşir.
Bapisa (qevoq)
Əhali
2001-ci il məlumatlarına əsasən, qevoq 21 kənddə yaşayan 268 ailədən ibarət idi. Qevoqun bir dənə orta məktəbi var. Bu təhsil müəssisəsində 800 şagird qeydiyyatdan keçmişdi. Əhalisi Tximpxu, Puanakxa və Vanqdi-Pxodranq şəhərlərində tibb xidməti alırdı.
Dövlət Universal Mağazası
Tarix
thumb|1893 -cü ildə univermağın daxili. Vladimir Şukov tərəfindən hazırlanmışdır. thumb|Unikal binanın daxili görünüşü və binanın inşası başa çatdıqdan sonrakı vəziyyəti
II Katerina neoklassik binaların layihələndirilməsi ilə məşğul olan italyan memar Giacomo Quarenghiyə Qırmızı Meydanın şərq tərəfində ticarət mərkəzinin layihələndirilməsini tapşırır. Hazırkı bina 1812-ci il Moskva Yanğınından sonra yanmış Cozef Bove tərəfindən layihələndirilmiş əvvəlki binaları əvəz etmək üçün tikilmişdir.
Oktyabr inqilabı zamanı binada 1200-ə yaxın mağaza var idi. İnqilabdan sonra GUM milliləşdirildi. Yeni İqtisadi Siyasət (1921-28) dövründə Xarici Ticarət Müşavirliyi kimi GUM sinfindən, cinsindən və etnik mənsubiyyətindən asılı olmayaraq bütün Rusiyada istehlakçılara pərakəndə ticarət şirkəti kimi fəaliyyət göstərirdi. GUM-dakı mağazalar sosialist nizamının yaradılması və “ölkə boyu fəhlə və kəndlilər üçün istehlakın demokratikləşdirilməsi” kimi bolşeviklərin məqsədlərinə çatması üçün istifadə olunurdu. Nəhayət, GUM-un istehlakı təşviq etməklə kommunizm formalaşdırmaq səyləri müvəffəqiyyətsizliyə düçar olur, şübhəsiz ki, istehlakçıları dövlət mağazalarından uzaqlaşdırdı və ölkədə şikayət və hüquq mədəniyyəti yaratdı.”
GUM, 1928-ci ildə İosif Stalin tərəfindən ilk Beşillik Planı həyata keçirən komitə üçün ofis sahəsinə çevrilənə qədər mağaza kimi istifadə olunmağa davam etdi. Stalinin arvadı Nadejda 1932-ci ildə intihar etdikdən sonra onun cəsədini nümayiş etdirmək üçün GUM-dan istifadə edilmişdir.
1953-cü ildə univermaq kimi yenidən açıldıqdan sonra GUM Sovet İttifaqındakı bir neçə univermaqdan biri olmuşdur.
Sovet İttifaqının dağılmasından sonra GUM qismən, sonra isə tamamilə şəxsiləşdirilir. Perekryostok supermarket şirkətinə birləşdirilməzdən əvvəl bir neçə dəfə əl dəyişdirdi. 2005-ci ilin may ayında o, Rusiyanın lüks malların distribyutoru və butik operatoru Bosco di Ciliegiyə 50,25% faizlə satıldı. Xüsusi ticarət mərkəzi olaraq köhnə abbreviaturasını saxlaya bildi və indi də GUM adlanır. Bununla belə,abbreviaturanın birinci sözü olan Qosudarstvennı (“dövlət”) “Qlavnıy” (“əsas”) sözü ilə əvəz olundu, beləliklə, GUM-un yeni abbreviaturası “Əsas Universal Mağaza” oldu.
II Pedru (Portuqaliya kralı)
II Pyotr və ya Pasifik Pyotr  — Braqanza sülaləsinə mənsub üçüncü Portuqaliya kralı.
Mihraç Akkuş
Mihraç Akkuş (1 iyun 2000) 60 kiloqram çəki dərəcəsində yarışan türk cüdoçudur.
Həyatı
Mihraç Akkuş 1 iyun 2000-ci ildə anadan olmuşdur. 7 uşaqlı ailənin dördüncü uşağıdır. Anası evdar qadındır, böyük qardaşı ilə Mihraç güləşlə məşğul olurlar. Mihraç Bülənt Əcəvit adına Bədən Tərbiyəsi Universitetində təhsil alır.
Gərməçataqçay
Gərməçataqçay — Babək rayonu ərazisində çay. Cəhri çayının qolu.
Mihraç Akkuş
Karyera
Mihraç 2012-ci ildən cüdo ilə məşğul olmağa başladı. Karyerasının əvvəlində kadet kateqoriyasında çıxış etdi. 2015-ci ildə Klucda keçirilən Avropa Kubokunda bürünc medala layiq görülmüşdür. Bielsko-Biala mərhələsində yeddinci olmuşdur. Növbəti il Antalyada və Berlində baş tutan mərhələlərdə beşinci yeri tutdu.
Gərməçataqçay
Haqqında
Uzunluğu 20 km-dir. Hövzəsinin sahəs 66 kv. km-dir. Əsasən yağış və qrunt suları ilə qidalanır.
Mihraç Akkuş
Karyera
2017-ci ildə Antalyada keçirilən Avropa Kubokunda bürünc medalı qazandı. Teplisdə isə qızıl medala yüksəldi. Mihraç Akkuş həmçinin, Ployeşti mərhələsində üçüncü oldu və sonra kadet kateqoriyasında Dünya və Avropa Çempionatını qazandı.
2018-ci ildə Liqnanoda keçirilən Avropa Kubokunda bürünc medal qazanaraq aşağı səviyyədə oyun nümayiş etdirdi. Eyni zamanda, Praqadakı oyunlarda beşinci oldu. Yeniyetmələr arasında Avropa Çempionatında bürünc medalın sahibi oldu. Bu oyunda Fransa cüdoçusu Coffon Honisi, Finlandiya cüdoçusu Saha Luukası, Rusiya cüdoçusu Konstantin Simeonidisi, Azərbaycan cüdoçusu Yaşar Nəcəfovu və Bolqarıstan cüdoçusu Yasin Belabbası məğlub etdi.
2019-cu ildə Yekaterinburqda keçirilən Böyük Vuruş Oyunlarında Rusiya cüdoçusu Yaşuyevə məğlub oldu. Özbəkistan cüdoçusu Kemran Nurillayevə isə qalib gəldi. Eyni ildə keçirilən Antalya Qran-Prisində Özbəkistan cüdoçusu Kemran Nurillayevə uduzdu. Braziliya cüdoçusu Felip Kitadaya, Ukrayna cüdoçusu Artem Lesyuka, Rusiya cüdoçusu Albert Oğuzova və Yamayka cüdoçusu Devin Valdenburqa qalib gəldi. Akkuş bu Qran-Pridə bürünc medala sahib oldu.
2019-cu ildə Bakıda baş tutan Bakı Qrend Slem oyunlarında Fransa cüdoçusu Valide Xyara məğlub oldu və Monqolustan cüdoçusu Unubold Lxaqvacamtsa qalib gəldi.
Zaqreb Qran-Prisində Gürcüstan cüdoçusu Temur Nozadzeyə, Portuqaliya cüdoçusu Rodriqo Kosta Lopezə, Mərakeş cüdoçusu İssam Bassuya qalib gəldi. Polşa cüdoçusu Tomer Qolomba məğlub oldu və 7-ciliyi əldə etdi. Daşkənd Qran-Prisində isə beşinci oldu.
2020 Tel-Əviv Qran-Prisində gümüş qazandı və Parisdə beşinci yeri tutdu. Bu uğurlar Akkuşun 2021-ci ildə Tokioda keçiriləcək 2020 Yay Olimpiya Oyunlarında Türkiyəni təmsil etmək hüququ qazanmasına imkan verdi. Olimpiya Oyunlarında Akkuş Butan cüdoçusu Nqavanq Namqyelə qalib gəldi, Qazaxıstan cüdoçusu Yeldos Smetova məğlub oldu.
Marsin Stolarski
Marsin Stolarski (4 yanvar 1996) — Polşanı təmsil edən üzgüçü. Marsin Stolarski Polşanı 2016-cı ildə XXXI Yay Olimpiya Oyunlarında təmsil etdi.
Karyerası
Marsin Stolarski birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:01.06 saniyəlik nəticəsi ilə 29-cu yeri tutdu və yarımfinala vəsiqə qazana bilmədi.
SSRİ-nin fəxri adları
SSRİ fəxri adları — SSRİ konstitusiyası və SSRİ Ali Sovetinin fərmanı ilə təsis olunan fəxri adlar.